ఖేలో ఇండియా క్రీడలను విజయవంతంగా నిర్వహించాలి
శాట్స్‌ చైర్మన్‌ వెంకటేశ్వర్‌ రెడ్డి, ఎండి దినకర్‌బాబు
ఫతేమైదాన్‌,డిసెంబర్‌ 27  తెలంగాణ రాష్ట్రంలో త్వరలో ప్రారంభంకానున్న ఖేలో ఇండియా క్రీడా పోటీలను విజయవంతంగా నిర్వ హించాలని తెలంగాణ శాట్స్‌చైర్మన్‌ ఏ.వెంకటేశ్వర్‌ రెడ్డి, వైస్‌చైర్మన్‌, మేనేజింగ్‌ డైరెక్టర్‌ ఏ.దినకర్‌బాబు అన్నారు. ఎల్బీస్టేడి యంలో మంగళవారం నాడు 31 జిల్లాల క్రీడా అధికారులు, (డిఎస్‌డిఓల) సమావేశంలో వారు తెలిపారు. ఈ సందర్భంగా శాట్స్‌చైర్మన్‌ మాట్లా డుతూ రాష్ట్రంలో ఖేలో ఇండియా పోటీలను ప్రతి మండంలో నిర్వహించి అందులో ప్రతిభ కనబర్చిన వారిని జిల్లా జట్టుకు ఎంపిక చేసి ఈ పోటీలలో ప్రతి ఒక్క క్రీడాకారుడు పాల్గొనే విధంగా మీరందరు కృషి చేయాలని డిఎస్‌డిఓ లకు వారు సూచించారు. గతంలో ఈ పోటీలను గ్రామీణ రాజీవ్‌ అభినవ్‌ఖేల్‌ క్రీడా పోటీలుగా నిర్వహించే వారని, ఈ ఏడాదినుంచి ఈపోటీలను ఖేలో ఇండియాగా మార్చడం జరిగిందని ఆయన అన్నారు. ఖేలో ఇండియా అంటే దేశంలోని ప్రతి ఒక్కరు ఆటలో పాల్గొనే ఉద్ద్యేశంతో ఈ ఖేలో ఇండియా అనే పేరు పెట్టడం జరిగిందని ఆయన చెప్పారు. రాష్ట్రస్థాయి పోటీలనుకూడా బారీ ఎత్తున నిర్వ హించి అందులో ప్రతిభకనబర్చిన క్రీడాకారులను గుర్తించి జాతీయ జట్లకు ఎంపిక చేసి ఆ పోటీలలో మన రాష్ట్ర క్రీడాకారులు పతకాలు సాధించే విధంగా ప్రతిభావంతులైన క్రీడాకారు లను మీరు గుర్తించి ఎంపిక చేసుకోవాల్సిందిగా అయన అన్నారు. రాష్ట్రంలో క్రీడలను అభివృద్ధి చేసేందుకు నావంతు కృషి చేయడం జరుగు తుందని ఆయన అన్నారు. రాష్ట్ర ముఖ్య మంత్రి అశయ సాధనలో భాగంగా బంగారురాష్ట్రంతో పాటు బంగారు క్రీడలు కూడా నిర్వహించేందుకు ప్రణాళికలు సిద్ధిం చేస్తున్నట్లు వెంకటేశ్వర్‌రెడ్డి చెప్పారు. ఒలింపిక్స్‌లో మంచి పతకాలు సాధిం చాలనే ఉద్ద్యేశంతోనే భారత ప్రధాన మంత్రి నరేంద్ర మోడి ఈ క్రీడలకు ఖేలో ఇండియా పోటీలను దేశ వ్యాప్తంగా నిర్వహించాలనే ఉద్ధ్యేశంతోనే ఖేలో ఇండియాను నామకరణం చేశాడు. క్రీడలను, క్రీడాకారులను ప్రభుత్వం కూడా బారీ ఎత్తున ప్రోత్సహించడం జరుగు తుందని ఆయన అన్నారు. శాట్స్‌ఎండి ఏ.దినకర్‌బాబు మాట్లాడుతూ ఖేలో ఇండియా పోటీలను ప్రతి జిల్లాలలో డిఎస్‌ డిఓలు అక్కడ పియిటీలతో సమావేశాలు నిర్వ హించి క్రీడలను విజయవంతంగా నిర్వహించేం దుకు వారి సూచనాలు, సలహాలను తీసుకో వాల్సిందిగా ఆయనతెలిపారు.ప్రతి మండలంలో ఈ ఖేలో ఇండియా పోటీలను నిర్వహిస్తే ప్రతి గ్రామం నుంచి క్రీడాకారులు అత్యధిక సంఖ్యలో పాల్గొనే అవకాశాలు పుష్కలంగా ఉన్నాయని ఆయన అన్నారు. ఖేలో ఇండియా పోటీలు భారత క్రీడా మంత్రిత్వ శాఖ ఆదేశాల మేరకు రాష్ట్రంలో కూడా ఈ పోటీలను నిర్వహించేందుకే ఈ సమావేశాన్ని ఏర్పాటు చేయడం జరిగిందని చెప్పారు. ఈ పోటీల వలన వారిలో ఉన్న ప్రతిభ మనకు తెలుస్తుందని శాట్స్‌ఎండి అన్నారు. మీరుకూడా మండలాల్లో కానీ, జిల్లాల్లో కానీ మంచి క్రీడాకారులను గుర్తించి వారిని ఎంపిక చేయాల్సిన బాధ్యత మీ అందరిపై ఉందని డిఎస్‌డిఓలకు ఆయన సూచించారు. క్రీడలకు కావాల్సిన అన్ని సౌకర్యా లను తెలంగాణ శాట్స్‌సమకూరుస్తుందని చెప్పారు. మీ జిల్లాల్లో కూడా మంచి క్రీడాకారు లను గుర్తించి వారిని ప్రోత్సహించాల్సిన అవసరం ఉందని చెప్పారు. ఖేలో ఇండియా పోటీల ద్వారా ప్రతిభ ఉన్న క్రీడాకారుడు బయటికి వస్తాడని శాట్స్‌ఎండి దినకర్‌బాబు చెప్పారు. కేంద్ర ప్రభుత్వ ఆధ్వర్యంలో జరిగే ఖేలో ఇండియా పోటీలను కూడా మీ అందరి సహకారంతో రాష్ట్ర వ్యాయామ ఉపాధ్యాయుల సహకారంతో తెలంగాణ రాష్ట్రంలో బారీ ఎత్తున నిర్వహించేందుకు మీరేప్రణాళికలు సిద్ధం చేసుకో వాలన్నారు. ఈ ఖేలో ఇండియా క్రీడల ద్వారా మట్టిలో మాణిక్యాల లాంటి ప్రతిభవంతులైన క్రీడాకారులు వెలుగులోకి వస్తారని అయన చెప్పారు. వచ్చే ఒలింపిక్స్‌లో మన తెలంగాణ రాష్ట్రం నుంచి అత్యధిక క్రీడాకారులు పాల్గొనే విధంగా డిఎస్‌డిఓలు, కోచ్‌లు ఇప్పటి నుంచే శ్రమించాల్సిన అవసరం ఎంతైనా ఉ ందని ఆయన అన్నారు. ఆ క్రీడలకు కావాల్సినఅన్ని సౌకర్యాలను మేము సమకూరుస్తామని ఆయన చెప్పారు. రాష్ట్ర ముఖ్య మంత్రి చంద్రశేఖర్‌ రావు కూడా తెలంగాణ రాష్ట్రంలో క్రీడలను బారీ ఎత్తున ప్రోత్సహించడం జరుగుతుందని, వారి స్పూర్తితో రాష్ట్ర క్రీడాకారులను దేశంలో మొదటి స్థానంలో నిలిపేందుకు తమవంతు కృషి చేస్తున్నామని చెప్పారు. ఒలింపిక్స్‌లో బ్యాడ్మింటన్‌లో రజత పతకంసాధించిన పి.వి.సింధుకు బారీ ఎత్తున రాష్ట్రం బారీ నజారాణతో సత్కరించిన విషయాన్ని గుర్తు చేశారు. మన రాష్ట్రంలో వి.పి.సింధుతో పాటు వర్ధమాన క్రీడాకారులు కూడా చాలా మంది ఉన్నారు. వారిని గుర్తించి మంచి శిక్షణ ఇస్తే జాతీయ, అంతర్జాతీయ స్థాయిలో పతకాలు సాధించి తెలంగాణ రాష్ట్రానికి గుర్వకారణంగానిలుస్తారని ఏ. దినకర్‌బాబు అన్నారు. ఈ సారి జిల్లా స్థాయిలో పాల్గొనే క్రీడాకారులకు డిఏ 75 రూపాయలు, రాష్ట్ర స్థాయి పోటీలలో పాల్గొనే క్రీడాకారులకు 125 రూపాయలు ఇవ్వనున్నట్లు ఆయన తెలిపారు. ఈ కార్యక్రమంలో శాట్స్‌పరిపాలనధికారి విమలాకర్‌రావు, డిప్యూటీ డైరెక్టర్‌ జి.ఏ.శోభ, వెంకటరమణ, మనోహర్‌, 31 జిల్లా డిఎస్‌డిఓలు ఈ సమావేశంలో పాల్గొన్నారు. రాష్ట్రంలో ఏక్కడెక్కడ జరిగే ఖేలో ఇండియా వివరాలు రాష్ట్రంలో జరిగే రాష్ట్ర స్థాయి ఖేలో ఇండియా పోటీలలో ఏఏ జిల్లాలో నిర్వహించేందుకు ఆయా జిల్లాలకు కొన్ని క్రీడలను కేటాయించడం జరిగిందని విశ్వనీయ వర్గాల ద్వారా తెలిసింది. అందులో భాగంగా ఎల్బీస్టేడియంలో జిమ్నాస్టిక్‌, యూషుప్‌గూడలో బ్యాడ్మింటన్‌, సరూర్‌ నగర్‌ టెన్నిస్‌, బాక్సింగ్‌, కబడ్డీ భూపాలపల్లి జిల్లా, వాలీబాల్‌ జగిత్యాల జిల్లా, బాస్కెట్‌ బాల్‌ కరీంనగర్‌, అథ్లెటిక్స్‌జిఎంసి బాలయోగి స్టేడియం, హ్యాండ్‌బాల్‌ వరంగల్‌, హాకీ వనపర్థి జిల్లా, ఖోఖో సరూర్‌నగర్‌, రంగారెడ్డి, అబ్లిక్‌ సుల్తాన్‌బాద్‌ పెద్దపల్లిలో నిర్వహించేందుకు క్యాలెండర్‌ను రూపొందించినట్లు తెలిసింది. ఈ పోటీలు ఎప్పుడెప్పుడు నిర్వహించేది త్వరలో వెలువడనున్నది.